
Tauta ir plečkaitijada. 


Kuri laiką tylėjome ir laukėme, kada 
baigsis avantiuristinė plečkaitijada. Mes skai- 
tėme sau pažeminimu atsakinėti į tai, ką iš- 
galvodavo „gabūs“ „Pirmyn“ publicistai. Mes 
laikėme savo draugo ranką, metančią akme- 
ni, nes manėme, kad „šuo nors loja — nu- 
stoja, kai ateina laikas“. Deja, bet tas šuo 
ne tik loja, bet ir skaudžiai kanda. Tai mes 
manome, kad tokiam šuniui reikia uždeti 
antsnukis, arba, jei jis yra pasiutęs, užduoti 
vaistų, kuriais galima būtų atsikratyti pavo- 
jingą keturkojį. i 

Kadangi plačkaitijada buvo nepaprastas 
reiškinys, tai pateisint tokią avantiūrą ieško- 
jome priežasčių net lietuvio būdo savybėse. 

Pastebime, kad liatuvis kerštingas, todel 
gal tokia karšta buvo 1926 m. rinkimų kam- 
panija. Mes manėme, kad Tauragės riaušės 
ir politinė emigracija tėra raugalas tos ne- 
leistinos politikos kovos, varžytinių del val- 
stybinio ragaišio, to asmeninio pamazgų py- 
limosi. Apiplėšimą Tauragės banko laikėme 
politinio banditizmo atributu, tačiau neprida- 
vėm tam ypatingos reikšmės. Bet po kiek 
laiko pradėjo aiškėti tikrasis plečkaitininkų 
veidas. Nuo pagarsėjusio Rygos kongreso 
iki Lydos ir Gardino, vėliau išleidimo „Pir- 
myn“', darėsi reta savo tėvynės išdavimo 
avantiūra. Išdavikas Plečkaitis juodomis rai- 
dėmis irašo savo vardą lietuvių tautos isto- 
rijon, kaip anas graikų idijotas, norėdamas 
pagarsėti, sudeginęs Dianos šventyklą. 


Nei vienam Europos krašte nėra pana- 
šios opozicijos. Kovos priemonės išeina iš 
visokių padorumo normų ir virsta tamsiausiu 
chamizmu. Sale jo išsikišusi bloga valia ir 
ir rodo, kam plečkaitijada tarnauja. 

Mes nurodytumėm latvių, lenkų ir vo- 
kiečių socijaldemokratus jiems pavyzdžiu, iš 
kurių jie būdami emigracijoj galėtų tiek daug 
pasimokyti valstybingumo ir net patriotišku- 
mo, bet plečkaitijada taip toli nuo socijalde- 
mokratų idealų, kaip dangus nuo žemės, nęs 
visai ne socijaldemokratų dalykas remti im- 
perijalizmą. 

Gal tuščios galvos to ir nesupranta, gal 
tai nesuprantama ir patiems plečkaitininkams, 
bet kiekvienam išmintin am geros valios 
žmogui visai aišku. Tik neaišku, kodel iki 
šiol Lietuvos socijaldemokratija nepasisakė 
aiškiai apie plečkaitijadą ir neužkirto kelio 
veikti savo narių tarpe, o jei Lietuvos soci- 
jaldemokratija leidžia jiems vozoti savo var- 
dą, kodel jų neatšaukia iš Lenkijos? Juk, 
rodos, Kairys, Bielinis ir k. kitą kartą „kovo- 
jo del Lietuvos nepriklausomybės. Ar gi ir 
jiems taip nebegera Lietuvoje, kad norėtų 
taip sunkiai iškovotą nepriklausomybę palai- 
doti? | 

Prieš mane guli paskutinis „Pirmyn“ 
numeris (22 29). Sena gaida: plėšikai, vagys, 
nepataisomi girtuokliai, spekuliantai, politi- 
niai avantiuristai, kriminalisrai, tai plečkai- 
tininkų leksikonas, tai jų himnas Lietuvos 

liaudies prisikėlimui. Tačiau jei plečkaitinin- 
kai turėtų bent kiek blaivesnę sąžinę, gied- 
resnį protą save patyrinėti, jie ištikro ten 
pamatytų ir vagių, ir patentuotų galvažudžių, 
girtuoklių ir judošių, spekuliantų ir politinių 
avantiūristų bei kitokių kriminalistų. Juk tik 
tokie žmonės tegali redaguoti ir tokius ,,Pir- 
myn“. Mes atmename Tauragės putčą, kur 
Lietuvos revoliucijonieriai parodė, kas jiems 
labiau rūpi: liaudies gerovė, jos šviesesnė 
ateitis ar... bankai. Neprimintumėm šį ne- 
malonų jiems epizodą, nes jeigu „šventųjų“ 
nagai į save riesti, tai bekalbėti apie laisvų 
pažiūrų plečkaitininkus ar kitus revoliucijo- 
nierius, bet tegu netepa kitus tuo, kuo patys 
kvepia. Pasakoja, kad Plečkeitis labiausia 
nepatenkintas Sultonu ne už tai, kad tas api- 
plėšęs banką, bet už tai, kad vienas grobi 
paglemžęs. 

„Pirmyn“ šneka liaudies vardu. Veda- 
masis ruošia kartuves ir išvardija joms kan- 
didatus, taip pat išvardyta keli fašistų šni- 
pai, irgi kandidatai kartuvėms. Tačiau kokia 
likimo ironija: kas Lietuvą nevaldytų — tau- 
tininkas, krikščionis demokratas, ūkininkas, 
federalistas ar liaudininkas — plečkaitinin- 
kui jei ne kartuvės, tai grotos visada patik- 
rintos. Šitie liguisti žmonės gyvena kažkokia 
viltimi ir, kaip nedėkingoji kiaulė, gilėmis 
nusipenėjusi, knisa savo tėvynės šaknis. Įdo- 
mu tatai, kokiai visuomenės daliai plečkaiti- 
jada tarnauja ir kur toji liaudis, kurios var- 
du taip dažnai šneka plečkaitininkai? 

Iš „Pirmyn“ matyti, kuo atsiduoda spau- 
dos laisvė, del kurios šiandien plečkaitijada 
kovoja. Ar galima tokiai padėčiai esant pa- 
leisti vadžias? — Gražiai atrodo laisvė, ly- 
gybė ir brolybė iliuzijose, bet nelaimingoji 
tikrenybė verčia rimtai pagalvoti apie darbą 
ir drausmę. 

Nelaimingi! — apgaudinėdami aiškinasi 
kad pinigus gauną iš P.P.S. ir Raudonojo 
Kryžiaus, kurio pirmininkas aršus endekas. 
Iš kokios gi malonės jis duoda pinigų? Ar 
gi jis jokių sąlygų nepastatė? Iš Amerikos 
tie pinigai plaukia Raudnąjin Kryžiun, kad 
šelpti plečkaitininkus?.. Taip?.. — Gal mes 
to nemokam susivokti?l. 

Įdomų anekdotą pasakoja, kad p. Pir- 
mininkas vienam pas jį atsilankiusiam pleč- 
kaitininkui įeinant į naują butą pastatęs są- 
lygą pasikabinti prie lovų Aušros Vartų 

Švenč. Panelės paveikslą. Tik tam energin- 
gai užprotestavus ir pažymėjus, kad paveik- 
slai galį būti pajuokai pakabinti, p. Pirmi- 
ninkas nusileidęs. 

Bet kam čia visa pasakoti iš karto, pa- 
likim kai ką kitam sykiui, kai plečkaitinin- 
kai paims mestą pirštinę ir stos dvikovon. 

Pikta, liūdna ir gaila. Plečkaitijada bai- 
sus simptomas, nes dar nepražydusios tau- 
šaknys jau pradeda pūti. Tad skubiai dary- 
kime operaciją. Kandantiems šunims uždė- 
kime antsnukius! 

GERA PROGA. 


Lapkričio pabaigoje N. Lietuvos Valstybės Tery- 
bos pirmininkas Kaune p. Šilingas davė spaudos at- 
stovams pasika bėjimą, kuriame nurodė kokių darbų 
pirmon galvon imsis ta nauja įstaiga. 

Kaip žinoma, Valstybės Taryba yra įsteigta tam, 
kad nėsant Lietuvoje seimo, reguliuotų vyriausybės 
leidžiamus įstatymus. Bet tai nėra koks nors parla- 
mentas, kuris pats leistų įstatymus, o tik vyriausybės 
patarėjas, normuojanits teisinius santykius Lietuvoje. 
Pati Valstybės Taryba įstatymų leisti negali, tik gali 
reikalui esant patiekti vyriausybei įstatymų projektų, 
kuriuos vėliau vyriausybė aprobuoja ir paskelbia. 
Tokia įstaiga, kaip Valstybės Taryba, kaip lygiai 
atsižvelgiant į tai, kad joje dirba žymiausios teisinės 
jėgos, taip lygiai ir į jos užsibriežtą tikslą- yra labai 
pageidaujama ir, ypatingai šiais laikais, Lietuvoje 
reikalinga. 

. Pasikalbėjime su spaudos atstovais Valstybės 
Tarybos pirmininkas p. Šilingas supažindino su tos 
naujos įstaigos uždaviniais ir pasisakė del artimiausių 
Tarybos numatomų darbų. 

P. Šilingas pareiškė, kad Valstybės Tarybai yra 
pavesta statyti Lietuvos Valstybės teisės rūmą, t. y. 
sutvarkyti aiškiai apibrėžtas teisės sritis atskirais sa- 
varankiškais kodeksais (statutais). Vėliau atskirais 
kodeksais sutvarkyti Lietuvos įstatymai galima bū- 
sią pavadinti Lietuvos Statutu, kuris vardas la- 
biausiai tiktų mūsų istorijos tradicijoms išlaikyti. 
Gi tą „Lietuvos Statutą“ galima bus padalyti knygo- 


mis, kurios apims artimesnes teisės sritis, Taip pat 
davė pareiškinimų smulkesniais klausimais, kuriais 
laikraštininkai rodė nemažo susidomėjimo. 

Taip tatai maždaug atrodo naujoji Valstybes 


Taryba Lietuvoje ir iš jos pirmininko pareiškimo 
matome, kokie bus jos uždaviniai. Kaip matome, 
Valstybės Taryba imasi atlikti labai didelį darbą, 

Vilniaus miesto vaizdeliai. į 


Reginys į šv. Rapolo bažnyčią. 


kuris apskaitomas ne dienai ar dviem, bet gal kelio- 
likai ar keliosdešimčiai metų. 

Pradėdima tokį didelį darbą, Valstybės Taryba 
pradeda realų Lietuvos valstybės atstatymo darbą. 
Kuriantis Lietuvos valstybei, daugiausiai domės buvo 
kreipiama į tai, kad -užmegsti nepriklausomybės bran- 
duolį, sutvarkyti ekonominius valstybės reikalus, 
apginti bent lietuviškiausius Lietuvos plotus ir išrei- 
kalauti iš „didžiųjų valstybių pripažinimo de jure, 
todel permažai buvo kalbėta apie tuos plotus, kurie 
apgyventi mišrių gyventojų, tai yra ne vien lietuviškai 
kalbančių, bet ir gudiškai ir lenkiškai, kaip pav. dalis 
Vilniaus ir Gardino sričių. Reikia vis tik pripažinti, 
kad tuose plotuose, kuriuos šiandien Lietuva sten- 
giasi atvaduoti, nelietuviškai kklbančių yra nemaža 
ir keliolika metų, niekur nepritapę, būdami atkirsti 
nuo tikrosios savo tėvynės Lietuvos, jie gyvena kaž- 


"Iš kovų už laisvę. 
(Atsiminimų nuotrupos). 


Ruduo 1919 metų lapkričio mėnesy buvo ypa- 
tingai šaltas ir purvinas. Neatsižiūrėdami į neišbrenda- 
mus Lietuvos kelius, atsibastę svieto perėjūnai bermon- 
tininkai, su didžiausiu uolumu ėmėsi anergingai plėšti 
ir naikinti Šiaulių srities kaimus. Visoje Šiaulių-Rad- 
viliškio apylinkėje, retas kuris kaimas liko neaplanky- 
tas būrių banditų-bermontininkų. Atsibastę į kurį nors 
kaimą, apiplėšę ramius gyventojus, nesitenkino už- 
grobtais jų turtais, trobesius sudegindavo, žmones 
žiauriai kankindami nužudydavo. Užsilikę bermontinin 
kų  „neaplankyti“ kaimai, baimės apimti, kas valan- 
dėlė tikėjosi sulaukt „nekviestų svečių“. . 

Daukučių kaimo ūkininkas M., visoje apylinkėje 
pagarsėjęs kaipo pavyzdingas ūkininkas ir geras šalies 
mylėtojas, tikėdamasis irgi sulaukti siaučiančių aplin- 


kokiu ypatingu savu gyvenimu, sunkesnėse ar len- 
gvesnėse sąlygose, ir ypatingai del to, kad daugiausia | 
gyvena sunkiose sąlygose, patys savo jėgomis ieško 
kelių būvio pagerinimui. Jie girdi, kad naujai atgi- 
musi Lietuvos Respublika nori jų atvaduoti, prie jų 
gyvenamų plotų reiškia pretensijų ir širdies gilumoje 
norėtų prisidėti prie savo laisvųjų brolių, bet kartu 
ir bijo. Kodel? Todel, kad jie, nemokėdami lietuviš- 
kai, negali paskaityti lietuviškų laikraščių, neturi pro- 
gos susitikti su apsišvietusiais lietuviais ir išgirsti iš 
jų lūpų ką nors tikro, neįvynioto į šovinizmo ir ne- 
apykontos prie lietuvių ir pačios Lietuvos valstybės 
skraistę, jie nežino, kad jeigu kada nors prisidėtų 
prie Lietuvos Respublikos, tai ką ta respublika jiems 
duotų, kaip sutvarkytų  gyrenimą jų gyvenamuose 
plotuose? 


Ligi šiol nei pirmojoj Lietuvos konstytucijoj, 


kiniuose kaimuose bermontininkų bandų, savo nedi- 
delę šeimą išveža į ramesnę apylinkę ir tuo žygiu 
nori bent ją apsaugot nuo gręsiančio pavojaus. Pats 
gi pasiryžta, bent šiek tiek atkeršyt šalies priešams 
už jų daromas kraštui skriaudas ir palieka saugoti 
savo ūkį ir atatinkamai „sutikti“ bermontininkus. 


* * 


j * 

Vakaras. Tolumoje matytis gaisrų pašvaistės. 
Tai bermontininkai degina aplinkinius kaimus. Siaurės 
pusėje prabilo patrankos, vis smarkiau ima klegėt 
kulkasvaidžiai. Tai šen, tai ten pasigirsta trenksmas 
sprogstančių granatų. Atėjo keršto valanda. Lietuvis 
nustojęs kantrybės, pasiryžo pagalios nusikratyt savo 
aršaus priešo, bermontininkų. 

M. pasilikęs vienas namuose, susiieško šautuvą, 
granatą... ir kupinas pasiryžimo bei keršto, nerymau- 

nei vėliau per tvarkytoj nieko realaus tuo klausimu 
nepasakyta. Daugiansiai jose kalbama apie jau atva- 
duotus plotus. Taigi, teoretiškai protaujant, prijungiant 
tuos plotus prie Nepriklausomos Lietuvos, Kaune 
gali viešpatauti ta ar kita politinė grupė, gali valdyti 
tautininkai ar liaudininkai, krikščionys demokratai ar 
„socialdemokratai. Ir gali išeiti taip, kad nuo tų nuo- 
taikos, kurie stovės prie valstybės vairo, nuo tų vi- 
dujinių partijų programų, tuo tarpu valdančių, prigulės 
nusistatymas prie didžiulių plotų su istorine Lietuvos 
sostine Vilnium priešaky. Negali jie būti pavesti tos 
ar kitos partijos malonei ar nemalonei, tų ar kitų 
vienetų pažiūroms, kurie savo pažiūras ar programus 
nustatė vien tik atsižvelgdami į Nepriklausomos Lie- 
tuvos gyvenimo sąlygas, krašto, kuris jau nuo 10 
metų bemaž neprieinamas yra platesnei Vilnijos, 
Gardino ir Suvalkijos kraštų visuomenei. 

Jeigu tat Valstybės Taryba ruošia šiandien Lie- 
tuvos Statutą, tai, mūsų nuomone, būtų geriausia 
proga kuo plačiausiai išsitarti tuo klausimu. Linkime, 
kad naujasai Statutas tikrai atatiktų savo istorinį 
pirmtakūną. Ir ar gi nebūtų tikslinga, kad ta Valsty- 
bės Taryba, kuri pašaukta išrišti svarbiausius gry- 
nai teoriškus klausimus, ta įstaiga, kuri ramiai dirba, 
neužversta tūkstančiais bėgamųjų reikalų, kaip pav. 


vyriausybė, pradėtų svarstyti formalius ir teisėtus 
projektus santykių nustatymui dabartinės Lietuvos 
Respublikos su ta ateitim, kuri ligi šiol mums 


atrodė labai ūkanota, ir bendrai su tais plotais, kurie 
šiandien dar nejeina į Lietuvos Respublika. 

Buv. Bernerdinų vienuolyno rūmai. 


damas vaikšto aplink trobėsių budriai saugodamas 
savo ūkį, pasirengęs prideramai sutikti plėšrųjį priešą. 

Prieblandoje pasigirsta žingsniai... vis arčiau, 
arčiau. Pagalios pasimato būrelis iš 9 žmonių; arti- 
nantis trobėsių. Jau aiškiai girdėtis atsargūs, tylūs 
garsai vokiečių kalbos. Prisiartinę prie trobėsių, atsar- 
giai slenka į gyvenamą namą... ir tamsumoje pra- 
nyksta. 

Neapsakomai nustebo bermontininkai, įėję vidun 
ir neradę nei vieno žmogaus. Juk įle nesitenkina vien 
plėšimais turtų. jie trokšta dar... ramaus lietuvio 
kraujo. 

Aplandžioję visas namo kertes ir neužtikę jokios 
žmogystos, balsiai išsikeikia, taip kaip sugeba keiktis 
tiktai vokfet,s, ir susėdę aplink stalą ima tartis nuo 
ko pradėjus savo šlykščius darbus, 

Smarkiau ima plakti M. širdis. Kietai suspaudžia 
rankose laikomus ginklus ir atsargiai kai katinas slen- 
ka artyn namo, kopėčioms lipa ant aukšto, kame 


ankščiau būdamas ir beruošdamas „keršto planą“, 
atlupa vieną lubų lentą. 

Kraujas kunkuliuoja, visą kūną apėmęs koks tai 
keistas šiurpulys... Staiga daro ant krūtinės kryžiaus 
ženklą, atsargiai nustumia į šalį lubų lentą ir tame 
pat akimirksny meta žemyn ant apsėto vokiečiais 
stalo granatą... Pasigirsta trenksmas, aimanavimas, 
keiksmai. Pekliškas granatos sprogimas apkurtina M. 
ausis. ; 

Prasiskleidus dūmams, M. pamato pro padarytą 
lubose spragą, neapsakomai baisų reginį... Išpradžių 
baisiomis savo akimis žiūri į savo aukas, ir pats sau 
netikėdamas, kad tai jis pats tą viską yra padares, 
valandėlę stovi vietoje, kaip stabo ištiktas. Tik vėliau, 
supratęs savo padėtį, bei įvykintą žingsnį, puola bėgt 
į laukus. 4 

Vilniaus universiteto observatorjja. 


- Lietuvos kariuomenės šventė 


Vilniuje 1918 m. lapkričio mėn. 23 dieną Lai- 
kinoji Lietuvos Vyriausybė išleido pirmąjį įsakymą 
Apsaugos ministerijai, kuris ir yra pirmas istorinis 
dokumentas apie Atsikėlusios Lietuvos kariuomenės 
formavimosi pradžią. 

Ketvertą šimtų metų Lietuvą mindė okupacinių 
kariuomenių padai. Per ilgos sunkios nelaisvės me- 
tus čaižė lietuvį žandarų bizūnai. Krauju, ašaromis ir 
prakaitu aplaistytą tėvų žemę pagrobė parėjūnai. Be 
atodairos jie šeimininkavo lietuvio aruoduose, tvar- 
tuose ir indaujose. Ilgai kentėjo lietuvis tamsius pa- 
žeminimus ir priespaudos laikus. 

Pagaliau išmušė prisikėlimo valanda, pagaliau 
užtekėjo ilgai laukta Tėvynės saulė. Sugaudė kovos 


trimitai ir šimtai jaunuolių pradėjo spiestis apie lai- 
svės vėliavą, kad numirt arba amžiams pa ikrint Lie 
tuvai laisvę ir garbę, Tėvynėš laukuose išrodyt, kad 
jog lietuvis laisvės vertas. 

Pirmasis Apsaugos Ministerijai įsakymas pažy- 
mi tą reikšmingą datą, kada pradėta vykdyti vakary- 
kščios svajonės. Niekas nenorėjo veltui: duoti nepri 
klausomybės, tai lietuvis pasiryžo ją pats iškovoti. 
Laikinoji Vyriausybė užmezga kariuomenės branduo!į, 
paskiria vadus, renkasi savanorių būriai, vienas po 
kito kuriasi pirmieji pulkai, 

Šiemet jau dešimtmetį savo gyvavimo, kruvinų 
kovų ir garbingų žygių mini Lietuvos kariuomenė. 
Jau dešimts metų ištikimai ji saugo Lietuvos laisvę, 
visada budri sunkiose jos valandose. Per pirmąjį de- 


„šimtmetį ji spėja įrašyti daug didelių veikalų lietuvių 


Nepasijuto M., kai atsidūrė ĮIguočių kaimo lau- 
kuose. Įbėgęs į kaimą puolė į savo bičiulio Dailido- 
nio trobą. Čia prieš valandėlę liko išmušti mūsų nar- 
sios kariuomenės bermontininkų būriai ir mūsų ka- 
rininkas pamatęs staiga iš kur tai atsiradusį, išblyškusį 
žmogystą, ėmėsi teirautis kas jis, iš kur ir kokiu tik- 
slu atvykęs čia? Karininkas Išklausęs M. pasakojimų. 
nieko nelaukdamas pasiuntė būrį kareivių patikrinti 
tik ką gautas žinias ir ištirti pasekmes M. didvyriško 
žygio. M. gi, sujaudintas pasisiūlė karininkui, kad 
tuojaus duotų jam atlikti uždavinį tokį, kurio atliki- 
mas turėtų dar didesnės reikšmės, kaip tas ką tiktai 
atliktas žygis. 7 , 

Karininkas nusišypsojęs paklausė M.: kas jam 
brangiau ar šeima ar Tėvynė? M. nedvejodamas tarė. 
"Tėvynės labui esu mieliai pasirengęs aukuoti netik 
savo šeimos laimę, bet net savo gyvybę! Karininkas 
pamatęs tokį didelį ir kilnų M. pasišventimą tarnauti 
Tėvynei, pasiūlė jam valandėlę pasilsėt ir po to, tuo- 


jaus pavedė jam atlikti didelės reikšmės uždavinį, ku- 
rio atlikimas buvo labai pavojingas, bet karų laimė- 
įimui neatbūtinai reikalingas. M. buvo pavesta paėmus 
sprogstamosios medžiagos, vykti priešo tarpan ir iš- 
sprogdinti visą eilę priešo budriai saugojamų tiltų, 
kuriuos išsprogdinus, priešui būtų sutrukdyta trauki- 
masis atgal ir išvežti užgrobtų šalies turtų, bei savo 
medžiagą. 

M. savo uždavinį, su didžiausiu gyvybei pavo- 
jum, pavyzdingai atliko ir tuo padėjo savo kariuomę- 
nei sekmingiau kovoti su priešu. 

Štai kokių esama kilnių tautos didvyrių! 


Ilgočių Žentas. 


ia 

tautos istorljon, o didžiausias kūrinys — tai Nepri- 
klausoma Lietuva. 5 

1919 m. sausio mėnesį Lietuvos kariuomenė 
pradeda kautis su bolševikais. Pirmose kovose daug 
tenka pakelti sunkumų. Begindamas Alytų vasario 14 
dieną ant Nemuno tilto žūsta pirmasis karininkas- 
pirmojo pulko vadas pulk. Juozapavičius. Tačiau pir- 
mieji nepasisekimai nepalaužė tautos valios, kariuo- 
menės drąsos ir narsumo. Išlengvo laimė pradėjo 
svirti lietuvių pusėn. Nemuno krantuose ties Jieznu 
ir Alytum stipriais kirčiais bolševikai priverčiami 
trauktis. Prasidėjo ilgas persekiojimas iki pagaliaus 
po atkaklių. bet nesekmingų pasipriešinimų, kentėda- 
“mi vis naujus smūgius, bolševikai išgrūdami už Dau- 
guvos. 

Tuo tarpu vakaruose vėl pradėjo niauktis Lie- 
tuvos dangus. Apie geležinę vokiečių diviziją vedamą 
gen. Bermonto-Avalovo susigrupuoja dar keturios 
divizijos iš vokiečių armijos likučių ir dvi jų veržia- 
si Latvijon, trys— Lietuvon. Ties Šiauliais organizuoja 
bazę veiksmams eiti talkon prieš bolševikus iš Ar- 
changelsko besiverženčiam į Petrogradą gen. Kolča- 
kui, kad atstatyti nedalinamąją Rusiją, kartu užslo- 
pinant besikuriančių Pabaltės valstybių „separatizmą“. 
Taip aiškėjo tikrasis Antantos proteguojamų bermon- 
tininkų uždavinys. Be to jie žiauriai ima plėšti Šiau- 
lių — Radviliškio apylinkių kaimus. 

Tik ką grįžusi iš bolševikų fronto kariuomenė 
sutelkta ties Radviliškiu 1919 lapkričio 23 dieną ker- 
ta mirtiną sinūgį bermontininkams. Antantės pasiųsta 
gen. Nisselio misija gelbsti padėtį, tačiau kapituliacija 
neišvengiama. 

Bermontininkai sumušti traukiasi iš Lietuvos ir 
vienkart, kad nepakliūti į maišą, ir iš Latvijos. At- 
mintina, kad Lietuvos kariuomenė daug kartų gelbėjo 


sunkią ir brolių latvių padėtį, bet deja, 
nemoka būti dėkingi. 

1920 m. ties Širvintais ir Giedraičiais sekmin- 
gai sulaikomas tolimesnis gen. Želigowskio veržima- 
sis Lietuvon. 

Kraujo žliūgė ir brolių kapai žymi takus į lai- 
svę. Skausminga malda kyla į aukštybės iš lietuvių 
krūtinės už žuvusius karžygius. 

Requiescant in pace! 

* 


šiandien jie 


Šiandien gal daugiau negu kada nors kalbama 
apie taiką, bet niekados taika ir nebuvo didesniam 
pavojui kaip dabar. Lokarno išgaravo. Kellogo pak- 
tas kalbantis apie taikos išlaikymą, bet nieko neužsi- 
menąs apie nusiginklavimą ir skirtingumą valstybių 
interesuose lieka istoriniu dokumentu, turinčiu istori- 
nės, bet ne praktinės reikšmės. 

Tarptautinį teisingumą saugančios įstaigos, kaip 
Haagos Teismas ir Tautų Sąjunga neturi realios pa- 
jėgos atstatyti teisėtumą. Ir kai Lietuva daug kartų 
apeliavo į Tautų Sąjungą, tai ji visada  atsistodavo 
stipresnio pusėn, kuris pats. galėdavo apginti savo, 
kad ir grobuoniškus interesus. 

Todel vienintelis faktorius, į kurį galima ape- 
liuoti ir kuriuo galima pasitikėti, tai jėga. Tik jėga 
priverčia nusilenkti teisėtiems reikalavimams, gerbti 
svetimųjų laisvę. Tobulinti ir stiprinti kariuomenę — 
vienas svarbiausių lietuvių tautos uždavinių. 


V. M—as, 


Mūsu krašto vaizdeliai. 


Bendras Glubokų miestelio reginys. 

Plačiam pasauly. 


Šv. Tėvo jubilejus. 


Šiemet sukanka 50 metų kunigavimo Popiežiaus 
Pijaus XI. Ta proga gruodžio mėn. 20 dieną praside- 
da Ryme didelės iškilmės, į kurias vyksta viso pasau- 
lio dvasiškoji diduomenė ir daugybė maldininkų iš vi- 
sų pasaulio kraštų. Popiežius žada išleisti atsišaukimą 
į viso pasaulio katalikus. 


Tautų Lygos Tarybos posėdžiai, 


Gruodžio mėn. 10 dieną prasideda Tautų Lygos 
Tarybos žiemos sesija, kurioje svarbiausiuoju klausimu 
bus lietuvių-lenkų santykių klausimas. Lietuvą Tautų 
Sąjnngos Taryboj atstovaus prof. Voldemaras. Lenkų 
delegacijos sąstatas toks: min. Zaleskis, min. Sokalis ir 
valdininkai: p.p. Tarnowskis ir Holėwko. 

ios sesijos posėdžiai eis ne Ženevoj, kaip tatai 
paprastai būdavo, bet itališkosios Šveicarijos daly, Lu- 
gano mieste, neva todel, kad tenai esąs palankesnis oras 
dviejų tarybos „tūzų“ (Chemberlaino ir Stresemanno) 
sveikatai. 

Lugano miestas labai džiaugiasi svečiais, puošiasi 
ir ruošia iškilmingą priėmimą. Tarybai gi tasai persi- 
kraustymas kainuosiąs virš 1.000 svarų sterlingų. 


Latvijos nepriklausomybės 10-ties metų sukaktuvės. 


Lapkričio mėn. 18 d. latvių tauta šventė 10-ties 
metų nepriklausomybės sukaktuves. Sukaktuvės buvo 
švenčiamos labai iškilmingai. Dalyvavo jose ir Lietuvos 
atstovas d-ras Zaunius. Iškilmių metu d-ras Zaunius 
pasakė prakalbą, kurioje suminėjo Vilnių. Delto Lenki- 
jos įgaliotinis rytojaus dieną padarė demaršą latvių už- 
sienių reik. ministerijoje, protestuodamas prieš Lietu- 
vos atstovo kalbą. 


Stalino viešpatijoje neramu. 


Pastaruoju laiku Sovietų Rusijoje jaučiama kas 
kart vis didesnio sodiečių judėjimo prieš vyriausybę ir 
komunistus. Mat blogas dabartinių Rusijos „samoder- 
žavcų“ ūkininkavimas privedė šalį prie bado, tai kas 
kart randasi vis daugiau nepatenkintų bolševikų „ro- 
jum“ ir ieškoma priemonių nuversti dabartinę tvarką. 
Vietomis buvo didelių sukilimų sodiečių tarpe, kurie 
nudėjo keletą valdininkų. Vyriausybė, be abejo, mal- 
šindama sukilimą, atsakė tuo patim. 

Be to ir pačių komunistų tarpe nuolat didėja 
nuomonių skirtumai ir todel kyla net gana rimtų susi- 
kirtimų jų pačių tarpe. Pastaruoju laiku, pasak laikra- 
ščių pranešimų, Maskvoje buvęs susektas sąmokslas 
prieš Staliną. Sąmokslą organizavę GPU čekistaj, kurių 
šeši jau suimti, 


Badas Kinijoje. 


Naminis Kinijos karas, kurls tęsėsi gana ilgus 
metus, privedė kraštą prie bado. Laikraščiai kasdien 
praneša baisesnių žinių. Sako, kad badas užimąs vis 
didesnes sritis. Alkanų minios užpuldinėja šį tą turin- 
čius; plėšia, žudo ir t.t. Viešpatauja ligos; gyventojai 
iš vienų vietų bėga į kitas. Pekino apylinkių gyvento- 
jai pardavinėja vaikus; motinos parduoda dukteris. 10 
m. mergaitė kainuojanti 100 frankų, 15—20 m.—5°0 fr. 

Rygos lietuviai minėjo Lietuvos kariuomenės 
10-ties metų sukaktuves. 


Rygos lietuviai kiekvieną lietuvių toutos šventę 
mini labai iškilmingai.  Nepraleido jie ir Lietuvos ka- 
riuomenės šventės, kurią kartu su kariuomene šventė 
ir visa tauta. Buvo suruoštas iškilmingas vakaras su 
šventei pritaikytomis prakalbomis. vaidinimu ir daino- 
mis. „Sviesos“ choras sugiedojo Lietuvos ir Latvijos 
himnus. Vakare dalyvavo Lietuvos pasiuntinys p. Dai- 
lydė, pasiuntinybės sekr. dr. Graužinis, konsulas Gylys 
vietos visuomenės veikėjai ir daug publikos. 


Lėktuvais malšina sukilėlius. 


Pastaruoju laiku sukilo prieš Persijos vyriausybę 
nedidelė arabų tautelė. Sukilėliams numalšinti buvo 
pasiųsta orlaiviai. Per tą ekspediciją buvo užmušti trys 
tos tautelės šeikai. 


11 kilometrų aukštumoj. 


Lapkričio mėn. 19 d, trys šveicarų iakūnai pa- 
siekė 11.000 metrų aukštumą. Toj aukštumoj tempera- 
tūra siekė 55 laipsnių žemiau nulio ir iš ten paprasta 
akimi buvę matyti už 800 kilometrų esančios Pirenėjų 
kalnų viršūnės. 

Nepr. Lietuvoj. 
Kariuomenės šventė, 


Norint duoti progos dalyvauti platesnei visuome- 
nei kariuomenės 10 t-tis metų sukaktuvių šventėje, iš- 
kilmės buvo perkeltos iš lapkričio 23 į 25 dieną. 

Iškilmių eiga buvo maždaug tokia: Šventės išva- 
karėse įgulos bažnyčioje buvo atlaikytos gedulingos 
pamaldos už žuvusius kovose del Lietuvos laisvės. 
Į pamaldas atsilankė: Respublikos prezidentas Antanas 
Smetona, vyriausybės nariai su minįsteriu pirmininku 
prof. Voldemaru, kariuomenės vadovybės ir kariai. 

Šventės dieną iškilmės pradėta dėkingumo pa- 
maldomis įgulos bažnyčioje. Pamaldas laikė arkivys- 
kupai: Skvireckas ir Karevičius. Pamaldose dalyvavo: 


Respublikos prezidentas su visa vyriausybe, karininkų 
korpusas, svetimų valstybių karo atache, vyties kry- 
žiaus ordeno kavalieriai, invalidai, šauliai ir rikiuotės 


dalys. Po iškilmingų pamaldų arkivyskupas Skvireckas 
pasakė iškilmėms pritaikytą pamokslą. 

Pasibaigus iškilmėms bažnyčioje, Nepriklausomy- 
bės aikštėje įvyko visų ginklų rūšių kariuomenės para- 
das, atliktas nepaprastai lygiai ir gražiai. Paradą pri- 
ėmė Respublikos Prezidentas. Parado metu buvo iš- 
šauta dešimties šūvių saliutas. 

Po kariuomenės parado įvyko iškilmingas Vyties 
Kryžiaus Ordeno kavalierių iškilmingas posėdis. Posėdy 
be Respublikos prezidento ir visos vyriausybės dalyva- 
vo Lietuvos Universiteto profesoriai, karo atache, auš- 
rininkai veteranai, žuvusiųjų karių tėvai ir artimesnieji 
giminės, šauliai, invalidai ir vietos ir užsienių spaudos 
atstovai. P. Prezldentas čia pasakė gražią kalbą ir ap- 
dovanojo keletą asmenų vyties kryžiaus ordenais. Tuo 
iškilmės buvo baigtos. Vakare miestas gražiai iliumi- 
nuotas ir visose viešose įstaigose iškilmėms pritaiky- 
tos paskaitos ir teatruose vaidinimai. 

Gen. Daukantas atsistatydino. 


Krašto apsaugos ministeris gen. Daukantas jo [2 Ed 
to 
$ 


paties prašymu atleistas nuo pareigų. Kr. apsaugos min. 
pareigas pasiėmė eiti minist. pirm. prof. Voldemaras. 
Atsistatydinimo priežastį gen. Daukantas aiškina tuo, 
kad būdamas Valstybės Taryboje galėsiąs daugiau pa- 
daryti kraštui naudos, negu būdamas kariuomenėje. 

— Susisiekimo ministerijos valdytoju paskirtas 
ats. pulk. leit. Variakojis. 


Plečkaitininkų darbai. 


Kaip žinoma, plečkaitininkai Vilniuje spausdina ga- 
na daug įvairių atsišaukimų ir šiaip šlamšto, leidžiamo 
brošiūromis. Tą šlamštą jie „eksportuoja“ į N. Lietuvą. 
Tokiems „eksportieriams“ tenka labai dažnai susidurti 
su N. Lietuvos policija ir dažnai atsiima savo užmo- 
kesnį už „prekes“, bet kartais ir pasprunka. 

Du tokie „eksportieriai“ perėję demarkliniją lap- 
kričio 27 dieną 1 val. naktį barstė savo literatūrą Sei- 
nų apskr. ant plento Lazdijai Galionys. Pastebėjęs tai 
pasienio policininkas Girkelis mėgino plečkaitininkus 
sulaikyti, tačiau šie ėmė šaudyti. Girkelis davęs ženklus 
ėmė šaudyti į plečkaitininkus; užvirė karštas susišaudy- 
mas, kurio metu Girkelis buvo lengvai sužeistas į ka- 
klą. Į susišaudymo vietą atbėgo pagalba, bet plečkaiti- 
ninkai, pasinaudoję tamsa, pabėgo. 


Prisikėlimo bažnyčios statybos reikalai. 


10-ties metų Lietuvos nepriklausomybės sukaktu- 
vėms paminėti paminklo statybą remia ne tik atskiri 
asmenys, bet ir visa eilė miestų ir valsčių savivaldybių, 
skirdamos iš savo sąmatų tam tikras aukas. Statybos 
darbai bus pradėti dar šią žiemą. Bažnyčiai vieta pa- 
rinkta Žaliakalny "Žemaičių gatvėj. 

Tuo tarpu Žaliakalny statoma nauja bažnyčia, nes 
dabar esamoji parapijos bažnytėlė yra perankšta, Kai 
bus pastatyta paminklinė Prisikėlimo bažnyčia, tai da- 
bar statomojoj bažnyčioj bus įrengta salė parapijos rei- 
kalams. Naujosios bažnyčios statybos darbai varomi 
pagreitintu tempu ir manoma, kad būsią užbaigti ligi 
naujų metų. 


Kap. Okulič-Kazarino byla. 


Kaip žinoma, a. a. L. Noreikos užimušėją, kap. 
Okulič-Kazariną teismas buvo nuteisęs vieniems ` me- 
tams tvirtovės, tačiau valst. gynėjas tokiu teismo nu- 
tarimu nepasitenkino ir bylą perdavė Vyriausiam Tri- 
bunolui, kuris pirmojo teismo sprendimą atmetė ir pa- 
vedė bylą išnaujo peržiūrėti. Gruodžio 4 d ta byla 
buvo išnaujo peržiūrėta kitam teisėjų sąstate. Šiuo 
kartu kap Okulič-Kazarinas nuteistas 3 metams papra- 
sto kalėjimo ir pašalinamas iš kariuomenės. Civilis na- 
šlės Noreikienės ieškinys nebuvo patenkintas. 


Karaliaučiaus derybų protokolas nepasirašyta. 


Lenkų delegacijos sekretorius p. Perkowski's bu- 
vo atvežęs Kaunan pasirašyti derybų protokolą, tačiau, 
kajp paaiškėjo, protokolas neatatikęs tikrenybei. todel 
prof. Voldemaras protokolo pasirašymą atidėjo ligi pa- 
matymo su min. Zaleskiu. - 


Atsakomasis redaktorius ir leidėjas: P. Serafinavičius. 

£“ Vilniaus kronika, 

Pastaruoju laiku Vilniaus lietuvių spaudoje įvyko 
didelių atamainų. Sustojo ėję trys laikraščiai: „Vilniaus 
Aidas“, „Kelias“ ir „Dirva“, o jų vieton pradėjo eiti 
vienas savaitinis „Vilniaus Rytojus“. Laikraštis kaip tu- 
riniu, taip ir išorine išvaizda daro labai gero įspūdžio. 
Didelio formato 8 puslapiai ir savo pigumu prieinamas 
kiekvienam, kad ir neturtingiausiam lietuviui, nes me- 
tams atseina tik 4 auksinai. Reikia manyti, kad laikra- 
štis turės didelio pasisekimo, nes kiekvienam pravartu 
yra jis užsisakyti. Redakcijos antrašas: Vilnius, Šv. 
Jono g. 8. 

Iš vienos pusės reikia džiaugtis „Vilniaus Ryto- 
jaus“ pasirodymu, nes toks didesnis ir pigus laikraštis 
greičiau gal pripratins Vilniaus krašto lietuvius skaityti 
laikraščius, bet iš kitos pusės reikia liūsti del to, kad 
Rytų Lietuva likosi be dažniau einančio lietuviško lai- 
kraščio, kuris mūsų krašte būtinai yra reikalingas visais 
atžvilgiais, jei jis būtų pritaikintas visai mūsų krašto 
skaitančiai visuomenei. Nežinoti lietuviui visą sa- 
vaitę, kas naujo įvyko lietuvių gyvenime, yra labai ne- 
geistinas dalykas, o taip pat ir pats mūsų gyvenimas 
gali nekartą nukentėti del kai kurių dalykų per vėlaus 
iškėlimo viešumon. 


„Vilniaus Rytojus“. 


Kratos lietuvių knygynuose. 


Pereito mėn. 24 d. policija padarė kratas M. Sia- 
pelienės ir Šv. Kazimiero Draugijos knygynuose. Ir 
vienam ir antram ieškojo žemėlapių, kuriuose Vilnius 
parodyta Lietuvos teritorijoje. Kaip žinoma, tie žemė- 
lapiai yra uždrausta vartoti Rytų Lietuvos lietuvių mo- 
kyklose. Šv. Kazimiero D—jos knygyne nerasta nei vie- 
no tokio žemėlapio, M. Šlapelienės — rasta vienas, del 
ko surašyta protokolas. 


Koufiskatos. 


Miesto storastos įsakymu šio mėn. 6 dieną poli- 
cija sukonfiskavo „Vilniaus Rytojaus“ Nr. 2. Už ką 
konfiskuota — nežinia. 

Taip pat sukonfiskuotas ir p. Veleckio leidžiamas 
„Życie Ludu“ už straipsnius „Nepakeliamų mokesnių 
tėvynė“ ir „Senų obalsių atkasinėjimas“. Redaktorius 
traukiamas atsakomybėn iš B. St. 154 ir 129 §§. 


Vyskupų kelionė Ryman. 


Šio mėn, 11 dieną išvyksta Ryman Vilniaus arki- 
vyskupas R. Jalbrzykowski's ir vyskupas-sufraganas K. 
Michalkevičius į Popiežiaus Pijaus XI 5(-ties metų 
kunigavimo iškilmes. Iškilmės prasidės šio mėn. 20 d 


Amerikiečių aukos. 


Prieš keletą mėnesių išvykusi Amerikon p. E. 
Vileišienė rinkti aukų Vilniaus lietuvių  prieglaudoms 
jau atsiuntė jų prieglaudų išlaikymui ir Vyt. Didžiojo 
gimnazijos mokinių priešpiečiams. 

Amerikos laikraščių pranešimu p. Vileišienė veikia 
labai energingai. 


M. Latur'o, spaustuvė Vilniuje 


